title: Taro (departamant)
text: An Taro a oa un departamant gall eus mare Napoleon en Italia. 
  Savet e voe e 1808, pa voe staget Dugelezh Parma, Piacenza ha Guastalla ouzh Bro-C'hall. Parma e oa ar pennlec'h anezhañ. 
  
  E 1812 voe rannet e 3 arondisamant: 
  
   Parma
   Borgo San Donnino (adanvet Fidenza)
   Piacenza
  
  Galleg e oa ar yezh ofisiel.
  
  Distrujet e voe pa voe faezhet Napoléon Bonaparte e 1814. 
  E Kendalc'h Vienna e voe adsavet an dugelezh ha roet da Marie Louise Aostria, eil pried Napoleone Buonaparte 
  
  Hiriv emañ an douaroù-se e proviñsoù Parma ha Piacenza.
  
  Kazetenn
  Pa voe savet an departamant e voe kemmet anv ar gazetenn Gazzetta di Parma e Giornale del Taro eus 1811 betek 1814.
  
  Tud
  E-keit ma padas an departamant eo e voe ganet Giuseppe Verdi, etre an 9 hag an 10 a viz Here 1813, e kêriadenn Le Roncole, e-kichen Busseto.
  
  departamantoù gall en Italia